Ministru kabineta noteikumu projekta "Grozījumi

Ministru kabineta 2015. gada 14. jūlija noteikumos Nr. 389 Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi"

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts "Grozījumi 2015. gada 14. jūlija noteikumos Nr. 389 Darbības programmas "Izaugsme un nodarbinātība" 3.4.2. specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" īstenošanas noteikumi" (turpmāk – noteikumu projekts) izstrādāts, pamatojoties uz Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma (pieņemts 2014. gada 3. jūlijā) 20. panta 6. un 13. punktu |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta izstrādes nepieciešamība saistīta ar papildu finansējuma saņēmēja noteikšanu, kuram Latvijas Republikā ir noteikts īpašs statuss – Valsts kontrole, kas ir neatkarīga koleģiāla augstākā revīzijas iestāde Latvijas Republikā. Sākotnēji tika plānots, ka Valsts kontrole pilnveidos profesionālās zināšanas Valsts administrācijas skolas projektu ietvaros, tomēr, ņemot vērā Valsts kontroles īpašo statusu, kas ir noteikts Latvijas Republikas Satversmē un Valsts kontroles likuma 2. pantā un 3. panta 2.punktā, kas nosaka, ka Valsts kontrole ir neatkarīga koleģiāla augstākā revīzijas (audita) iestāde Latvijas Republikā un pakļauta vienīgi likumam, ir nepieciešams nošķirt Valsts kontroli kā atsevišķu finansējuma saņēmēju darbības programmas "Izaugsme un nodarbinātība" 3.4.2.  specifiskā atbalsta mērķa "Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās" (turpmāk – 3.4.2. SAM) ietvaros. Atbilstoši Limas deklarācijai (*Lima Declaration of Guidelines of Auditing Precepts*) Augstākās revīzijas iestādes savus uzdevumus var veikt objektīvi un efektīvi tikai tad, ja tās ir neatkarīgas no revidējamās vienības, aizsargātas no ārējās ietekmes un ir nodrošinātas ar uzdevumu pildīšanai nepieciešamajiem finanšu līdzekļiem. Šie principi ir nostiprināti arī Apvienoto Nāciju Organizācijas Ģenerālās asamblejas 2011. gada 22. decembrī pieņemtajā rezolūcijā A/66/209 "Efektivitātes, atbildības un paredzamības valsts pārvaldē veicināšana, nostiprinot augstākās revīzijas institūcijas". Tā kā revīziju plānošanas posmā tiek izvērtēta valsts un/vai pašvaldības institūcijas iekšējās kontroles vide, tajā skaitā korupcijas riski, un revīziju rezultātā Valsts kontrole sniedz ieteikumus tiesiskā regulējuma pilnveidošanā, izvērtējot Valsts kontroles būtisko ieguldījumu tiesiskā regulējuma pilnveidošanā, kā arī korupcijas un ēnu ekonomikas mazināšanā, 2016. gada 9. martā Koalīcijas partneru darba grupā par Eiropas Savienības struktūrfondu un Kohēzijas fonda jautājumiem Valsts kontrole tika atbalstīta kā finansējuma saņēmēja 3.4.2. SAM. Valsts kontroles organizētajos apmācību pasākumos tiks pieaicināti valsts pārvaldes iekšējie auditori, jo revīziju plānošanas posmā Valsts kontroles revidenti sadarbojas ar ministriju un iestāžu iekšējā audita struktūrvienībām, kuru darbības mērķis saskaņā ar Iekšējā audita likuma 2. pantu ir sniegt neatkarīgu un objektīvu iekšējās kontroles sistēmas novērtēšanu, lai uzlabotu šīs sistēmas darbību valsts pārvaldē. Atbilstoši Ministru kabineta 2013. gada 9. jūlija noteikumu Nr. 385 "Iekšējā audita veikšanas un novērtēšanas kārtība" 54.6. apakšpunktam katra iekšējā audita ietvaros tiek veikta risku, tai skaitā korupcijas (krāpšanas) risku, iespējamības novērtēšana un kontroļu testēšana, kā rezultātā tiek sniegti ieteikumi kontroļu pilnveidei un risku mazināšanai. Īstenojot Eiropas Savienības fondu projektu, finansējuma saņēmēji piesaistīs ārpakalpojuma sniedzējus saskaņā ar publiskā iepirkuma procedūru regulējošo normatīvo aktu prasībām. Līdz ar to noteikumu projektā tika veikti šādi precizējumi:1) noteikts jauns finansējuma saņēmējs – neatkarīga koleģiāla augstākā revīzijas iestāde, kas veic revīzijas atbilstoši Latvijas Republikā atzītiem starptautiskajiem revīzijas standartiem – Valsts kontrole;2) specifiskā atbalsta mērķim ir noteiktas divas atlases kārtas, kur otrās atlases kārtas finansējuma saņēmējs ir Valsts kontrole;3) noteikts Valsts kontroles projektam pieejamais finansējums 300 000 *euro* apmērā, kas tiek pārvirzīts no valsts pārvaldes iestādēs nodarbināto profesionālās pilnveides projekta korupcijas novēršanas un ēnu ekonomikas mazināšanas jomas, līdz ar to samazinot Valsts administrācijas skolas apstiprinātā projekta "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā" finansējumu;4) precizēts atbalstāmo darbību formulējums, iekļaujot ekspertu piesaisti projektu īstenošanas un apmācību atbalsta darbību nodrošināšanai;5) iestrādāts papildu nosacījums, ka, īstenojot projektu, finansējuma saņēmējs uzkrāj datus par projekta ietvaros atbalstu saņēmušajām personām atbilstoši normatīvajiem aktiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014.–2020. gada plānošanas periodā, un maksājuma pieprasījuma veidlapā noteiktajiem datiem, kas izriet no Eiropas Parlamenta un Padomes 2013. gada 17. decembra Regulas Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006, 1. pielikumā ietvertajiem Eiropas Sociālā fonda kopējiem tūlītējiem rezultāta rādītājiem, tai skaitā pēc aiziešanas (pēc dalības pasākumā) izglītībā vai apmācībā iesaistītie dalībnieki, pēc aiziešanas (pēc dalības pasākumā) kvalifikāciju ieguvušie dalībnieki un nelabvēlīgā situācijā esošie dalībnieki, kas pēc aiziešanas (pēc dalības pasākumā) sākuši darba meklējumus, iesaistījušies izglītībā vai apmācībā, kvalifikācijas ieguvē, nodarbinātībā, tostarp pašnodarbinātie.Saskaņā ar 2015. gada septembra Eiropas Komisijas vadlīniju "Praktiskās vadlīnijas datu uzkrāšanai un apstiprināšanai" 4.1.2.  sadaļu "Minimālā robeža, kas nosaka dalībnieku uzskaiti", kurā paredzēts, ka dalībvalsts var noteikt apmācību stundu apjomu, pēc kuru apmeklējuma dalībnieks tiek norādīts pie Eiropas Sociālā fonda kopējiem tūlītējiem rezultāta rādītājiem, atbildīgā iestāde izvērtēja apmācību specifiku 3.4.2. SAM ietvaros un secināja, ka informācijas uzkrāšana par Eiropas Sociālā fonda kopējo tūlītējo rezultāta rādītāju ir attiecināma uz apmācībām, kuru ilgums pārsniedz 64 apmācību stundas (ar mācību stundu tiek saprasta astronomiskā stunda jeb 60 minūtes). Izanalizējot šobrīd pieejamās mācības valsts pārvaldē (tēmas, ilgumu, līmeņus), tika secināts, ka pārsvarā mācību ilgums ir 4–16 apmācību stundas un šo mācību tūlītējā ietekme nav izmērāma. Tomēr ir pieejamas mācības, piemēram, svešvalodu, iekšējā audita, grāmatvedības u.c., kuru ilgums var sasniegt 100 apmācību stundas. Vērtējot vidējo apmācību ilgumu, tika konstatēts, ka 64 apmācību stundas varētu uzskatīt par optimālo apmācību stundu skaitu, pēc kuru apmeklējuma 3.4.2. SAM ietvaros tiks uzskaitīts Eiropas Sociālā fonda kopējais tūlītējais rezultāta rādītājs, lai veiksmīgāk atspoguļotu izmaiņas raksturlielumos, ko mēra Eiropas Sociālā fonda kopējie tūlītējie rezultāta rādītāji |
|  3. |  Projekta izstrādē iesaistītās institūcijas | Valsts kancelejas Eiropas Savienības struktūrfondu nodaļa |
|  4. |  Cita informācija | 2016. gada 9. martā Koalīcijas partneru darba grupā par Eiropas Savienības struktūrfondu un Kohēzijas fonda jautājumiem tika atbalstīta Valsts kontrole kā finansējuma saņēmēja 3.4.2. SAM ietvaros |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ir iekļautas normas, kas attiecas uz Eiropas Savienības fondu finansējuma saņēmējiem |
|  2. |  Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
|  3. |  Administratīvo izmaksu monetārs novērtējums | Noteikumu projekta ietvaros projekta finansējuma saņēmējs sagatavo un iesniedz projekta iesniegumu, kā arī tīmekļvietnē vismaz reizi trijos mēnešos aktualizē informāciju par projektu, savukārt sadarbības iestāde iesniedz atbildīgajā iestādē saskaņošanai finansējuma saņēmēja iesniegtos grozījumus, kas skar būtiskus projekta īstenošanas jautājumus. Minētā iesniedzamā informācija ir identiska ar 2007.–2013. gada plānošanas periodā prasīto iesniedzamo informāciju, kas izriet no normatīvajos aktos noteiktā, līdz ar to administratīvā sloga monetārais novērtējums nav jāveic |
|  4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016. gads | Turpmākie trīs gadi (*euro*) |
| 2017. gads | 2018. gads | 2019. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi | 0 | 790 011 | 1 016 726 | 1 794 348 | 1 505 317 |
| 2. Budžeta izdevumi | 0 | 929 424 | 1 196 149 | 2 110 998 | 1 597 432 |
| 3. Finansiālā ietekme | 0 | –139 413 | –179 423 | –316 650 | –239 615 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 3.4.2. SAM kopējais plānotais finansējums (kopējās attiecināmās izmaksas) ir 9 491 392 *euro*, tai skaitā ESF finansējums – 8 067 683 *euro* un valsts budžeta finansējums – 1 423 709 *euro*. Uz 3.4.2. SAM pieejamo finansējumu tiek attiecināta arī snieguma ietvara rezerve 6,22 % apmērā (569 483*euro*), kas līdz 2018. gada 31. decembrim ierobežo kopējā attiecināmā finansējuma pieejamību **8 901 167** *euro* apmērā, tai skaitā ESF finansējumu **7 565 992** *euro* apmērā un valsts budžeta finansējumu **1 335 175** *euro* apmērā.3.4.2. SAM **finanšu rādītājs** –apgūti 100 % no specifiskajam atbalsta mērķim paredzētā kopējā attiecināmā finansējuma, tai skaitā līdz 2018. gada 31. decembrim – 3 132 164*euro*. Budžeta ieņēmumi ir finansējuma ESF daļa 85 % apmērā no projekta attiecināmajām izmaksām.Budžeta izdevumi ir kopējie projekta ieviešanai nepieciešamie līdzekļi attiecīgajā gadā.Pirmās kārtas ierobežotas projektu iesniegumu atlases projekti ir apstiprināti 2015. gada nogalē, vienošanās par projektu īstenošanu ir noslēgtas 2016.gada janvāra beigās un februāra sākumā, savukārt finansējums projekta īstenošanai no 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" tika piešķirts 2016.gada februārī.Plānots, ka otrās kārtas projektu iesniegumu atlase tiks izsludināta 2016. gada II ceturkšņa beigās vai III ceturkšņa sākumā, savukārt Valsts kontroles projekta īstenošana varētu tikt uzsākta 2016. gada III ceturkšņa beigās. Ņemot vērā Valsts kontrolei pieejamo finansējumu, tiek plānots, ka projekta pirmajā gadā indikatīvi tiks apgūti 7 % no projektā pieejamā finansējuma, bet, sākot ar projekta otro gadu, vidēji 15,5 % gadā.**2016. gadā** no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" Valsts administrācijas skolas projektiem un Valsts kancelejas projektam ir pārdalīti 929 424 *euro*, tai skaitā ESF finansējums – 790 011 *euro* un valsts budžeta līdzfinansējums – 139 413 *euro*. Valsts administrācijas skola pēc noteikumu projekta apstiprināšanas veiks grozījumus projektā "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā", kā arī veiks budžeta pārdali, atsakoties no finansējuma, kas bija paredzēts Valsts kontroles mācībām 2016. gadā. Valsts kontrole izvērtēs savas vajadzības un kapacitāti darbību īstenošanai 2016. gadā un pieprasīs savā budžetā nepieciešamo summu. Tā kā projektiem valsts budžetā ilgtermiņa saistības vēl nav iestrādātas, tad līdzekļu pārdale ir attiecināma tikai uz 2016. gadu. Līdz ar to indikatīvi ir plānots, ka 2016. gadā 3.4.2. SAM piešķirtais finansējums kopsummā nemainīsies.**No 2017. līdz 2019. gadam** projektos plānots finansējums 4 904 579 *euro* apmērā. 2017. gadā tiek plānoti 1,2 miljoni *euro*, savukārt kā viens no finansiāli ietilpīgākajiem gadiem būs 2018. gads, kurā plānoti 2,1 miljons *euro.* Budžeta ilgtermiņa saistībās 2017. gadam šobrīd finansējums projektiem nav paredzēts. Tas budžeta ilgtermiņa saistībās tiks iekļauts, izstrādājot valsts budžetu 2017. gadam. **No 2020. līdz 2022. gadam** projektos ieplānoti3 067 164 *euro*. Vidēji ik gadu kopējās izmaksas indikatīvi varētu būt 1 022 388 *euro*, tai skaitā ESF finansējums –869 030 *euro* un valsts budžeta līdzfinansējums – 153 358 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts, ņemot vērā pirmajā projektu iesniegumu atlases kārtā apstiprināto projektu pieprasīto finansējumu 2016. gadam, kā arī finansējuma saņēmēju sniegtās prognozes un otrajā projektu iesniegumu atlases kārtā pieejamo finansējumu un projekta ilgumu.Papildus jāmin, ka Valsts kontrolei pārdalāmais finansējums būtisku ietekmi uz finansējuma plūsmu starp gadiem nemaina, jo, kā minēts iepriekš, tad šis finansējums jau bija ieplānots Valsts administrācijas projektā, kas ar noteikumu projektu tiek novirzīts Valsts kontrolei kā atsevišķam finansējuma saņēmējam.3.4.2. SAM projektu ietvaros ir plānoti neparedzēti izdevumi, kas nepārsniedz 2 % no tiešajām izmaksām. Neparedzētie izdevumi ir izdevumi par papildu darbu vai pakalpojumu veikšanu, kas neparedzamu apstākļu dēļ ir kļuvuši nepieciešami, lai varētu nodrošināt par projekta īstenošanu noslēgtā līguma izpildi, ja finansējuma saņēmējs veicis visus plānošanas pasākumus, lai šādus izdevumus novērstu. Par neparedzamiem apstākļiem uzskatāmi dabas apstākļi, piemēram, sals vai sniegputenis, kuru dēļ, piemēram, ir kavēta vai atcelta aviosatiksme un tādēļ tiek atcelta vai pārcelta projekta darbība, trešo personu radītie apstākļi, piemēram, izmaiņas normatīvajos aktos, pakalpojumu sadārdzinājums un tehniski iemesli, piemēram, specifiski konstatējumi attiecībā uz mērķa grupas vajadzību nodrošināšanu |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto noteikumu projektu |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | Atbildīgās iestādes funkcijas pilda Valsts kanceleja, sadarbības iestādes funkcijas – Centrālā finanšu un līgumu aģentūra. Valsts administrācijas skola un Valsts kontrole ir Eiropas Savienības fondu finansējuma saņēmēji. Finansējumu Valsts kontrolei plānots novirzīt no Valsts administrācijas skolas īstenošanā esošā projekta "Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā", kurā šobrīd ir ieplānots Valsts kontroles darbībām nepieciešamais finansējums. Pēc noteikumu projekta apstiprināšanas Valsts administrācijas skola iesniegs sadarbības iestādē – Centrālajā finanšu un līgumu aģentūrā – projekta grozījumus par finansējuma samazināšanu. Ņemot vērā, ka noteikumu projekts neparedz papildu finansējuma piesaisti 3.4.2. SAM ietvaros, bet gan novirza nelielu finansējuma daļu, (3,16 % no kopējā SAM 3.4.2. finansējuma) finansējuma saņēmējam – Valsts kontrolei, kuru tās funkciju un statusa dēļ nevar apmācīt kopā ar pārējo mērķa grupu, tad atbilstoši novirzītajai summai, kā arī projektā plānotajai Valsts kontroles mērķa grupai tiks precizēti arī rezultāta un iznākuma radītāji sadalījumā starp finansējuma saņēmējiem, kas tiks norādīti projektu vērtēšanas metodikā. Tā kā veiktās izmaiņas nav būtiskas un skar tikai finansējuma pārdali starp finansējuma saņēmējiem, ietekme uz 3.4.2. SAM noteiktajiem kopējiem finanšu, iznākuma un rezultāta rādītājiem netiek plānota. Plānots, ka projektu iesniegumu otro atlases kārtu varētu izsludināt 2016. gada II ceturkšņa beigās vai III ceturkšņa sākumā. |
| 2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Noteikumu projekts šo jomu neskar |
| 3. |  Cita informācija |  Nav |

Anotācijas IV un V sadaļa – projekts šīs jomas neskar.

Ministru prezidents Māris Kučinskis

Vizē:

Valsts kancelejas direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mārtiņš Krieviņš

2016.05.06. 10:57

2253

Balode 67082917

Dace.Balode@mk.gov.lv